Diari Oficial de la Generalitat Valenciana


Sumari del DOGV 8188, del 12-12-2017 (2017/11697)

Informe ambiental i territorial estratègic de la modificació puntual número 4 d'ordenació detallada del Pla parcial del sòl industrial de Xeraco. Expedient número 636/2016.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8188

Data del DOGV
:   12-12-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11604


Data del document
:   01-12-2017

Organisme emissor
:   Ajuntament de Xeraco

Tipus de document
:   Anunci

Descriptors 

:   * Xeraco
    * pla d'urbanisme
    * administració local

Informe ambiental i territorial estratègic de la modificació puntual número 4 d'ordenació detallada del Pla parcial del sòl industrial de Xeraco. Expedient número 636/2016. [2017/11793]  
La Junta de Govern Local, en la sessió de caràcter ordinària, celebrada el dia 19 d'octubre de 2017, de conformitat amb les atribucions delegades mitjançant la Resolució de l'Alcaldia número 2017-0786, de 17 de juliol de 2017, va adoptar l'acord la part dispositiva del qual es transcriu a continuació:  
  
«Primer. Emetre un informe ambiental i territorial estratègic favorable, per no tindre efectes significatius sobre el medi ambient d'acord amb el procediment simplificat d'avaluació ambiental i territorial estratègica de la modificació puntual número 4, d'ordenació detallada del Pla parcial de sòl urbanitzable industrial de Xeraco, corresponent ara la continuació de la tramitació de la dita modificació d'acord amb la seua normativa sectorial, tot això de conformitat amb el resultat de les consultes realitzades i de l'informe tècnic emés per l'enginyer Rafael Femenía de Sierra, que literalment és com segueix:  
  
«Rafael Femenía de Sierra, enginyer de camins, canals i ports, a petició de la regidora delegada d'Hisenda, Urbanisme, Patrimoni, Modernització i Noves Tecnologies de Xeraco, expedeix el següent  
  
Informe ambiental i territorial estratègic  
Títol: modificació puntual número 4 de l'ordenació detallada del Pla parcial del sòl industrial de Xeraco.  
Òrgan promotor: Regidoria delegada d'Hisenda, Urbanisme, Patrimoni, Modernització i Noves Tecnologies.  
Òrgan ambiental i territorial estratègic: Junta de Govern Local de l'Ajuntament de Xeraco.  
Òrgan substantiu: Ple de l'Ajuntament de Xeraco.  
Localització: Xeraco (València).  
0. Inici  
En data 29 de març de 2017, l'òrgan promotor sol·licita l'inici de l'avaluació ambiental estratègica de la modificació puntual número 4 de l'ordenació detallada del Pla parcial del sòl industrial de Xeraco a l'òrgan ambiental i territorial estratègic municipal, en aquest cas la Junta de Govern Local.  
1. Documentació presentada  
La sol·licitud de l'inici, remesa per la Regidoria, s'acompanya d'un esborrany de la modificació i del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
2. Planejament vigent  
El municipi de Xeraco compta amb normes subsidiàries del tipus b homologades a la Llei reguladora de l'activitat urbanística (d'ara en avant LRAU), globalment, aprovada definitivament l'homologació per acord de la Comissió Territorial d'Urbanisme de València el 20 de juny de 2000. En desplegament de l'indicat planejament es va aprovar definitivament el pla parcial del sòl urbanitzable industrial en data de 18 de juny de 2001.  
Aquest instrument urbanístic ha patit distintes modificacions i desenvolupaments, fins a tres modificacions puntuals, i és la de l'objecte d'avaluació ambiental la número 4.  
3. Descripció de la modificació: àmbit, objecte, abast, antecedents i justificació  
- La modificació proposada afecta el sòl urbanitzable industrial en curs d'execució.  
- L'objectiu de la modificació és:  
· Modificació del paràmetre d'ocupació de l'edificació en parcel·les del 70 % al 80 % sense incrementar l'edificabilitat amb la finalitat d'adaptar les activitats industrials permeses en el sector a les noves tecnologies i processos de fabricació i/o processos d'emmagatzematge en l'interior de les edificacions.  
D'altra banda, les ordenances d'edificació no matisen ni aclareixen la forma de mesurar l'edificabilitat en aquest tipus d'edificació industrial, la qual cosa motiva la necessitat d'un aclariment.  
A) Modificació del paràmetre d'ocupació i mode de mesurar l'edificabilitat  
Es pretén modificar el paràmetre d'ocupació de l'edificació del 70 al 80 %. La finalitat és que els processos productius i els processos d'emmagatzematge que s'allotgen i emplacen en les edificacions puguen adaptar-se a les noves tecnologies per al que és més financerament sostenible si es procedeix a desenvolupar en una sola planta que no en dos o fins a tres com es permet. No s'incrementa l'edificabilitat ja que els metres quadrats sostre màxim per parcel·la, que és el que defineix l'aprofitament, romanen invariables i un altre paràmetre com les reculades a límits es mantenen per raons de millorar les condicions de protecció contra incendis.  
L'únic factor alterat però que és pràcticament menyspreable és la percepció visual del paisatge per la compactació que es produeix a l'incrementar l'ocupació en dret però si ho mirem en terme del volum, al no variar aquest el factor negatiu que podria ser l'increment de la formació de barreres que permeta la visualització del territori queda compensat pel factor positiu que disminueix el desenvolupament en altura que en zones del territori amb escàs pendent és un problema per a la percepció del paisatge pels escassos pendents del pla mig del territori sobre el qual s'assenta el polígon. Aquesta modificació no altera els itineraris i corredors visuals d'oest a est a través del sistema viari en la dita direcció i els seus espais dotacionals contigus de jardins.  
  
Açò suposarà modificar l'article 4.7, que diu en el planejament vigent:  
4.7. Coeficient d'ocupació màxima: 70 %.  
Queda redactat com segueix:  
4.7. Coeficient d'ocupació màxima: 80 %.  
D'altra banda, en l'article 4, Paràmetres urbanístics de les ordenances d'edificació vigents no determina ni aclareix la forma de mesurar el volum, per exemple a l'hora de computar els espais oberts o els entresolats tancats.  
Així, pel que fa als espais oberts si ens remetem a l'article 35, Superfície construïda per planta, del Reglament de zones d'ordenació urbanística de la Comunitat Valenciana.  
?Article 35. Superfície construïda per planta  
S'entén per superfície construïda per planta, als efectes d'aquesta norma, la superfície compresa en el perímetre definit per la cara exterior dels seus tancaments amb l'exterior o amb altres edificacions.  
  
No computaran com a superfície construïda els porxos i passatges d'ús públic, ni les superfícies sota coberta si no tenen possibilitats d'ús i accés.  
Computaran a aquests efectes les superfícies dels cossos volats quan estiguen tancats en tot el seu perímetre amb paraments estancs. En els altres casos, computarà únicament el 50 % de la seua superfície.  
S'expressa en metres quadrats de sostre (m²t).-  
Observem com els espais oberts per almenys un dels seus costats computen al 50 % com és el cas d'espais oberts en edificació industrial coberta i tancada per un o tres costats utilitzats per a càrrega i descàrrega en molls, per la qual cosa es definiran en les normes que aquests espais computaran al 50 % de la seua edificabilitat, encara que estaran oberts per dos o més costats.  
Ocorre també amb els entresolats situats davall de l'envoltant de l'edificació industrial que sempre que no tinguen ventilació i il·luminació a l'exterior per mitjà de finestres practicables o pantalles envidrades poden considerar-se com a estants d'emmagatzematge i no computen com a edificabilitat, ja que els processos d'emmagatzematge requereixen estructures resistents que es recolzen en l'estructura de l'edificació i pareixen m² de superfície edificable, però no són més que espais d'emmagatzematge.  
Per això s'afegirà un apartat en l'article 4, 4.11, Mode de mesurar l'edificabilitat, que quedarà redactat com segueix:  
4.11. Mode de mesurar l'edificabilitat  
Cada superfície coberta i tancada en tot el seu perímetre, tant en planta baixa com en altura, computarà com a m² sostre a excepció de:  
1. Les superfícies obertes per dos o més costats, les quals computaran al 50 % de la seua superfície. Es considera que un costat es troba tancat quan ho són per paraments estancs al 100 %.  
2. Les superfícies d'entresolats tancats per paraments estancs i opacs sense finestres practicables o pantalles envidrades, en tots els seus costats amb fatxada a l'exterior, es consideraran estants o elements d'emmagatzematge i no computaran com m² sostre.  
B) Modificació de l'article 4 de les ordenances  
Com a conseqüència de la modificació operada, tal com s'ha manifestat queda alterat l'article citat amb la justificació assenyalada i queda redactat com segueix:  
Article 4. Paràmetres urbanístics  
4.1. Alineacions de vials: són les que vénen definides en el plànol Alineacions i rasants, del pla parcial.  
4.2. Rasants: són les que vénen definides en el plànol Alineacions i rasants, del pla parcial.  
4.3. Parcel·la mínima edificable. Parcel·lacions: s'estableix com a parcel·la mínima aquella que, tenint una superfície de 800 m², tinga una longitud mínima de front de parcel·la de 16 m. l., i permeta inscriure un cercle en el seu interior de 15 m de diàmetre.  
Al parcel·lar no podran quedar porcions residuals de terrenys de magnitud inferior a la parcel·la mínima.  
Els solars tindran formes regulars i al parcel·lar illes, les línies de paret mitgera no formaran amb la fatxada un angle inferior a 60º.  
  
4.4. Distància mínima a límit frontal: s'entén com a límit frontal el límit a via pública, i és 5 m.  
En les fatxades de les illes amb edificacions ja construïdes que no guarden aquesta distància mínima i no ocupen la via pública, es permetrà mantindre l'alineació existent de l'edificació mentre es conserve íntegrament la dita edificació.  
4.5. Distància mínima a la resta de límits: 3 m, a excepció de les finques afectades per la línia límit edificació xarxa primària ferroviària que serà 5,9 m o variable entre els 12 i 12,60 m del límit parcel·la i en tot cas 20 m des de l'aresta exterior de la base de la plataforma de la via fèrria.  
4.6. Coeficient d'edificabilitat neta: 0,83374 m² sostre/m².  
4.7. Coeficient d'ocupació màxima: 80 %.  
4.8. Altura màxima reguladora (cornisa). Nombre màxim d'altures: l'altura màxima reguladora, en cas de construcció diferent de naus amb pòrtics inclinats, serà de 9 m.  
Els blocs administratius, d'oficines o un altre ús compatible amb l'industrial, tindran un màxim de tres (3) plantes amb una altura mínima lliure entre plantes de dos metres i mig (2,50 m).  
Es permeten semisoterranis o soterranis quan es justifiquen degudament i queda prohibit el seu ús com a locals de treball. Es considerarà semisoterrani aquella planta el forjat de sostre de la qual, en la seua cara inferior, no sobrepasse un (1) metre sobre la rasant de la vorera.  
4.9. Altura màxima total: l'altura màxima total fins al carener de la coberta és de dotze (12) metres mesurats des de la rasant de la vorera del carrer en el punt mitjà del límit frontal.  
4.10. Elements que superen l'altura màxima: es permetran per damunt de l'altura màxima reguladora (9 m) les caixes d'escala, sales de màquines d'aparells elevadors, depòsits i elements de captació d'energia solar. Aquests elements no superaran l'altura màxima total permesa (12 m).  
Per damunt de l'altura màxima total únicament es permetran ximeneres (que es regulen en l'art. 5) i elements tècnics de les instal·lacions, com ara antenes, parallamps, conductes de ventilació, equips de condicionament d'aire o semblants.  
4.11. Mode de mesurar l'edificabilitat  
Cada superfície coberta i tancada en tot el seu perímetre, tant en planta baixa com en altura, computarà com a m² sostre a excepció de:  
Les superfícies obertes per dos o més costats computaran al 50 % de la seua superfície. Es considera que un costat es troba tancat quan ho són per paraments estancs al 100 %.  
Les superfícies d'entresolats tancats per paraments estancs i opacs sense finestres practicables o pantalles envidrades, en tots els seus costats amb fatxada a l'exterior, es consideraran estants o elements d'emmagatzematge i no computaran com a m² sostre.  
4. Consultes realitzades  
Per part de l'òrgan ambiental i territorial estratègic, en aquest cas la Junta de Govern Local, d'acord amb l'article 51.1 de la LOTUP, la documentació aportada s'ha sotmés a consulta, en la seua condició d'administracions públiques afectades, i ha sigut consultada la Direcció General d'Indústria de la Generalitat Valenciana i el Servei Territorial d'Urbanisme de València, als quals se'ls ha donat el termini de 20 dies hàbils per a l'emissió de l'informe; no ha contestat cap dels dos per la qual cosa és procedent la continuació de la tramitació.  
  
5. Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, prèvia consulta a les administracions públiques afectades, les que es refereixen els articles 48.d i 51.1 de la LOTUP.  
No s'han emés informes en les consultes realitzades pel que s'estima conforme el que s'ha analitzat i diagnosticat en el document inicial estratègic respecte d'això, punts 5 i 6 d'aquest:  
4. Un diagnòstic de la situació del medi ambient i del territori abans de l'aplicació del pla en l'àmbit afectat (art. 50.1.d de la LOTUP).  
  
Actualment l'àmbit del sector objecte de la modificació es troba desenvolupat per la urbanització al 100 % i per l'edificació al 80 %, després l'únic factor alterat, que és pràcticament menyspreable, és la percepció visual del paisatge per la compactació que es produeix a l'incrementar l'ocupació en dret però si ho mirem en termes de volum, al no variar aquest el factor negatiu que podria ser l'increment de la formació de barreres que permeta la visualització del territori, queda compensat pel factor positiu que disminueix el desenvolupament en altura que en zones del territori amb escàs pendent és un problema per a la percepció del paisatge pels escassos pendents del pla mig del territori sobre el qual s'assenta el polígon. Aquesta modificació no altera els itineraris i corredors visuals d'oest a est a través del sistema viari en la dita direcció i els seus espais dotacionals contigus a jardins.  
  
Pel que fa al Pla d'acció territorial sobre presència al risc d'inundació a la Comunitat Valenciana (Patricova), en el Patricova modificat aprovat, el sector se situa en una àrea de nivell de perillositat geomorfològica ja que, precisament, el límit del nivell 3 és el camí dels Marjals, i l'àrea en perillositat geomorfològica se situa igual que l'àrea sud-est del polígon industrial.  
No obstant això, en els tràmits per a l'aprovació del Pla general d'ordenació urbana s'ha realitzat estudi d'inundabilitat per a la classificació del sòl residencial sectors B, C1, C2 i parc públic casc segons el plànol adjunt.  
  
Havent-se adoptat resolució per la qual s'aprova l'estudi d'inundabilitat dels sectors B, C1, C2 i parc públic del Pla general de Xeraco la qual s'adjunta en annex 1, així com l'informe anterior aquesta aprovació que encara que era desfavorable es considera definitiva pel que fa al parc públic casc, sectors C1 i C2, perquè sense adoptar mesures correctores les àrees inundables no arribaven al camí dels Marjals (annex 1). Pel que tenint en compte el caràcter modificatiu del Patricova la resolució indicada, podem concloure que l'àrea en qüestió no es troba afectada per perillositat d'inundació.  
5. Els seus efectes previsibles sobre el medi ambient i sobre els elements estratègics del territori, prenent en consideració el canvi climàtic (art. 50.e de la LOTUP).  
En el punt anterior ja s'ha avançat quins són aquests i entenem que únicament es refereix al paisatge i a la percepció visual.  
Realitzat l'anàlisi tècnica de la documentació presentada, i vistos els informes rebuts s'observa que la modificació puntual número 4 de l'ordenació detallada del pla parcial del sòl industrial de Xeraco, no presenta afeccions sobre el medi ambient.  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
7. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del pla avaluada no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos; no suposa afecció sobre elements del patrimoni natural i cultural, ni afecció al risc d'inundació i, tenint en compte les consultes realitzades, es pot concloure que el procediment d'avaluació ambiental simplificada és prou per a determinar que la proposta de modificació puntual número 4 de l'ordenació detallada del pla parcial del sòl industrial de Xeraco no presenta efectes significatius sobre el medi ambient.  
  
D'acord amb el que s'ha exposat, es proposa:  
Emetre informe ambiental i territorial estratègic favorable, per no tindre efectes significatius sobre el medi ambient d'acord amb el procediment simplificat d'avaluació ambiental i territorial estratègica, de la modificació puntual número 4 de l'ordenació detallada del pla parcial del sòl industrial de Xeraco, corresponent continuar la tramitació de la modificació de pla d'acord amb la seua normativa sectorial.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis sí, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
L'òrgan ambiental i territorial estratègic municipal és l'òrgan competent per a emetre l'informe ambiental i territorial estratègic de la modificació puntual número 4 al referir-se a l'ordenació detallada del sòl urbanitzable industrial de conformitat amb el que disposa l??article 48.c, punt 2, de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana a què es refereix l'article 51.2.b de la llei indicada.»  
  
Segon. Traslladar la present resolució d'informe ambiental i territorial estratègic a l'òrgan promotor i a l'òrgan substantiu als efectes de continuar el procediment d'aprovació.  
  
Tercer. Publicar anunci de la present resolució en el Diari Oficial de la Generalitat Valenciana, d'acord amb el que estableix l'article 51.7 de la LOTUP.  
  
Quart. El present informe ambiental i territorial estratègic perdrà la seua vigència i cessarà i no produirà els efectes que li són propis si, una vegada publicat en el Diari Oficial de la Generalitat Valenciana, no s'haguera procedit, d'acord amb l'article 51.7 de la LOTUP, a l'aprovació del pla en el termini màxim de quatre anys des de la seua publicació.  
  
  
Cinqué. D'acord amb el que disposa l'article 51, apartat 7, de la LOTUP, el present acord no serà susceptible de recurs, sense perjudici dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat la modificació de planejament, o bé, sense perjudici dels que siguen procedents en via administrativa contra l'acte, si és el cas, d'aprovació de la modificació del pla».  
  
Cosa que es publica perquè en prengueu coneixement general i als efectes oportuns.  
  
Xeraco, 1 de desembre de 2017.- L'alcalde president: José Salvador Tejada Soler.